కావలి
కావలి, ఆంధ్ర ప్రదేశ్ రాష్ట్రములోని శ్రీ పొట్టి శ్రీరాములు నెల్లూరు జిల్లాకు చెందిన ఒక పట్టణము మరియు మునిసిపాలిటీ.
కావలికి తూర్పు వైపున సముద్రము ఇక్కడ నుంచి 7 కి.మీ. దూరంలో ఉంది. కావలి అంటే తెలుగులో కాపలా అని అర్ధము. ఉదయగిరి రాజు తన సైన్యాన్ని ఇక్కడ మొహరించాడు అందుకే ఆ పేరు వచ్చింది. ఇది శ్రీ పొట్టి శ్రీరాములు నెల్లూరు జిల్లాలో పెద్ద మునిసిపాలిటి. చెన్నై నుంచి కలకత్తా ప్రధాన రహదారి మరియు రైల్వే మార్గములు కావలి పట్టణం గుండా వెళ్ళడం కావలి అభివృద్ధికి దోహదపడ్డాయి. కావలి ప్రకాశం జిల్లాకు అతి సమీపంలో ఉండడంతో ఇక్కడి భాష రెండు జిల్లాల కలయికగా ఉంటుంది. కావలి వస్త్ర వ్యాపారానికి చాలా పేరు గాంచింది. కావలిలో ఎన్నో బ్రిటీషువాళ్ళు కట్టించిన కట్టడాలు ఉన్నాయి. బ్రిటీష్ వారు వాటిని కావలిలో ప్రత్యేకంగా దొరికే బొంతరాయితో నిర్మించారు. వీటిలో ముఖ్యంగా చెప్పుకో తగ్గవి, తాలూకాఫీసు, కోర్టులు, ఎ.బి.యం.స్కూలు, జిల్లా పరిషత్ (పాత బోర్డ్ ఉన్నత పాఠశాల). అవి ఇప్పటికి కూడా చెక్కు చెదరకుండా ఉన్నాయి.
= కావలి పట్టణంలోని దేవాలయాలు =
1950 ప్రాంతంలో జరిగిన రిసర్వేలో కావలి రెవిన్యూ గ్రామాన్ని (పట్టణాన్ని) రెండు బిట్ లుగా విభజించారు. కావలికి ఉత్తరాన ఉన్న సర్వాయపాళెం గ్రామ పరిధిలోని కొన్ని ప్రాంతాలనుండి, తుమ్మల పెంట రోడ్ వరకు ఉన్న భాగాన్ని బిట్-1 గా, మరియు తుమ్మలపెంట రోడ్ నుండి దక్షిణంవైపు ఉన్న ప్రదేశాలను అనగా కసాయి వీధి మొదులుకుని, మాల పాళెం, మాదిగ పాళెం, రామమూర్తి పేట, కచ్చేరిమిట్ట, వెంగళరావు నగర్, శాంతినగర్ వరకు బిట్-2 గా విభజించారు. ఆ రోజుల్లో ఈ రెండు బిట్ లకి వేరువేరుగా కరణం, మునసబు ఉండేవారు. ఇప్పుడు ఆ రెండు పదవులని కలిపి ముందు వి.ఏ.ఒ (village Administration Officer) గా తర్వాత వి.ఆర్.ఓ (విలేజ్ రెవిన్యూ ఆఫీసర్) గా చేసిన తరువాత ఈ రెండు బిట్లకి వేరువేరు వి.ఆర్.ఒ.లు ఉన్నారు. సుమారుగా 2012 ప్రాంతంలో కావలి రెవిన్యూ గ్రామాన్ని నాలుగు బిట్ లుగా తిరిగి విభజించారు. ప్రస్తుతం నలుగురు వి.ఆర్.ఓలు రెవిన్యూ అధికారులుగా పనిచేస్తున్నారు.
కావలి పట్టణం ప్రస్తుతం శ్రీ పొట్టి శ్రీరాములు నెల్లూరు జిల్లాలో నెల్లూరు కార్పోరేషన్ (నగరం) తర్వాత మొదటి అతి పెద్ద పురపాలక సంఘము (మున్సిపాలిటీ). 
కావలి జనాభా సుమారు లక్షా ఇరవై వేలు. వారిలో పురుషుల సంఖ్య 52% మరియు స్ట్రీలు 48%. వారిలో అక్షరాస్యత శాతం 72% ఇది జాతీయ నిష్పత్తి 59.5 కంటే ఎక్కువ. పురుషుల శాతం 78%, స్త్రీల సంఖ్య 65%. కావలి జనాభాలో 10% మంది 6 సంవత్సరాలలోపువారే.పూర్తి వ్యాసం కావలి శాసనసభ నియోజకవర్గంలో చూడండి.
కావలి పట్టణం చెన్నై-కోల్‌కత్తా జాతీయ రహదారి (NH-5) లేక నూతన ఆసియా రహదారి లేక పాత గ్రేట్ నార్తరన్ ట్రంక్ రోడ్ (G.N.T తెలుగులో గొప్ప ఉత్తరపు తొండపు మార్గము) అనబడే మార్గము మీద నెల్లూరు-ఒంగోలు పట్టణముల మధ్య ఉంది. నెల్లూరు ఒంగోలు జిల్లాలను కలిపే పట్టణము. ప్రస్తుతం ఈ రహదారి నాలుగు వరుసలతో ఉంది. 2014 కల్లా ఇది ఆరు వరుసలుగా విస్తరింపబడుతుంది. తిరుపతి, విజయవాడ, చెన్నై, హైదరాబాదు, కడప, ఒంగోలు, బెంగళూరు .. మొదలగు ప్రదేశములకు ఆంధ్రప్రదేశ్ రాష్ట్ర రోడ్డు రవాణా సంస్థ బస్సులు విరివిగా ఉన్నాయి.
కావలి పట్టణం ఒకప్పటి ఆంగ్లేయుల భారత దేశ మొదటి రాజధాని అయిన కలకత్తా మరియు ప్రావిన్స్ రాజధాని అయిన మద్రాసు నగరాల మద్య తరువాత దేశ కొత్త రాజధాని అయిన డిల్లీ మరియ అవిభక్త మద్రాసు ప్పావిన్సు (దరిదాపు సమస్త దక్షిణ భారత) రాజధాని అయిన మద్రాసు (చెన్నై) నగరాలను లేక కొంకణ్ రైల్వే ఏర్పడక ముందు వరకు దేశంలో ఉత్తర, దక్షిణ ప్రాంతాలను కలిపే ఏకైక మార్గమైన, ఇప్పటికీ దేశంలోని అత్యంత ప్రధానమైన మరియు రద్దీ అయిన ట్రంక్ రైలు మార్గంలో గూడూరు-విజయవాడ జంక్షనుల మద్య దేశంలోనే రద్దీ అయిన రైలు మార్గములో ఉన్న ప్రధాన స్టేషను. ఇక్కడ నుండి తిరుపతి, విజయవాడ, చెన్నై, హైదరాబాదు, విశాఖపట్నం, న్యూఢిల్లి, అహ్మదాబాదు, జమ్ము, తిరువనంతపురం .. మొదలగు ప్రదేశములకు నిత్యం రైళ్ళ రాకపోకలు ఉన్నాయి.కావలి విద్యారంగంలో ప్రసిద్ధి గాంచింది. నెల్లూరులోని నారాయణ వంటి పెద్ద విద్యాసంస్థలో ఉన్న గురువులు చాలా మంది కావలి వారే. కావలిలో నేడు 5 ఇంజనీరింగ్ కలాశాలలు ఉన్నాయి. 
[1] ఈనాడు నెల్లూరు; 2014,మే-20; 5వ పేజీ.
[2] ఈనాడు నెల్లూరు; 2014,జూన్-16; 4వ పేజీ.